3. ลักษณะการประกอบธุรกิจ

บริษัทก่อตั้งมาตั้งแต่ปลายปี 2519 และเป็นบริษัทมหาชนเมื่อปี 2537
ประกอบกิจการประเภทคลังสินค้าและท่าเทียบเรือ
บริษัทในฐานะนายคลังสินค้าจึงสามารถออกใบประทวนสินค้าและใบรับของคลังสินค้าให้แก่ผู้ฝากสินค้าได้
ซึ่งผู้ฝากสินค้าสามารถนำไปเป็นหลักประกันในการขอสินเชื่อจากสถาบันการเงินได้ด้วย และในปี
2538 บริษัทได้เปิดให้บริการกิจการคลังเก็บเอกสารบรรจุกล่อง/แฟ้ม
โดยใช้อาคารคลังสินค้ามาตรฐานเดิมของบริษัททำการก่อสร้างโครงเหล็กขนาดใหญ่พร้อมชั้นเหล็กที่แข็งแรงสำหรับรองรับและจัดวางกล่องเอกสารได้อย่างเป็นระเบียบ
และได้พัฒนาระบบการจัดเก็บเอกสารโดยนำระบบ AS/RS (AUTOMATED STORAGE AND
RETRIEVAL SYSTEMS) พร้อมระบบ BARCODE และ COMPUTER
มาใช้งานการจัดเก็บและค้นหาเอกสารได้อย่างมีประสิทธิภาพ
นอกจากบริการตามที่ได้กล่าวมาข้างต้นบริษัทยังมีบริการห้องควบคุมอุณหภูมิที่ +20^(o)C
ถึง+25^(o)C คงความชื้นสัมพัทธ์ที่ 40% ถึง 50% ตลอด 24 ชั่วโมง เพื่อเก็บสื่ออิเล็กทรอนิกส์
หรือสินค้าที่มีความจำเป็นต้องเก็บในห้องควบคุมอุณหภูมิด้วย

แต่เนื่องด้วยกิจการคลังสินค้ามีข้อจำกัดในการดำเนินธุรกิจมาก กล่าวคือ
รับฝากได้เฉพาะสินค้าเท่านั้น
หรือการให้เช่าคลังสินค้าทำได้เพียงบางส่วนและต้องได้รับอนุญาตจากหน่วยงานราชการก่อนจึงจะให้เช่าได้
หรือการนำเงินไปลงทุนมีข้อจำกัดและข้อห้ามหลายประการ ทำให้บริษัท
ไม่สามารถขยายธุรกิจหรือนำเงินไปลงทุนในธุรกิจอื่นได้ตามสภาวะหรือแนวโน้มทางเศรษฐกิจหรือตามสถานะและความสามารถของบริษัท
ดังนั้นเพื่อให้เกิดความยืดหยุ่นและความคล่องตัวในการดำเนินธุรกิจ
บริษัทจึงได้เลิกประกอบธุรกิจประเภทกิจการคลังสินค้ารับอนุญาต และก่อตั้งบริษัทย่อยชื่อ บริษัท เอส
เอส ที คลังสินค้า จำกัด ขึ้น เพื่อประกอบกิจการคลังสินค้ารับอนุญาตแทนตั้งแต่เดือนตุลาคม 2552
เป็นต้นไป โดยบริษัทยังคงดำเนินธุรกิจท่าเทียบเรือเดินทะเล ให้เช่าพื้นที่คลังสินค้า
ให้บริการจัดการบริหารสต็อกสินค้า และบริการรับฝากเอกสารอยู่
และในอนาคตบริษัทยังสามารถที่จะขยายและลงทุนในธุรกิจอื่นๆ
ได้โดยไม่ขัดต่อกฎหมายควบคุมกิจการคลังสินค้าแต่อย่างใด

บริษัทดำเนินธุรกิจที่มีความเกี่ยวเนื่องกับบริษัทย่อย

บริษัท เอส เอส ที คลังสินค้า จำกัด

จดทะเบียนก่อตั้งบริษัทเมื่อวันที่ 10 กรกฎาคม 2552 ทะเบียนเลขที่ 0105552067303

ทุนจดทะเบียน จำนวน 5,000,000 บาท (ห้าล้านบาท)

ทุนชำระแล้วเป็นเงิน 5,000,000 บาท (ห้าล้านบาท)

แบ่งออกเป็นหุ้นสามัญ 50,000 หุ้น (ห้าหมื่นหุ้น)

มูลค่าหุ้นละ 100 บาท (หนึ่งร้อยบาท)

และเนื่องด้วย บริษัท เอส เอส ที คลังสินค้า จำกัด
ที่ก่อตั้งขึ้นนั้นต้องปฏิบัติตามประกาศกระทรวงพาณิชย์ เรื่อง
การกำหนดเงื่อนไขควบคุมกิจการคลังสินค้า พ.ศ. 2535
กำหนดให้กรรมการของผู้ประกอบกิจการคลังสินค้าต้องถือหุ้นรวมกันไม่น้อยกว่าหนึ่งในห้าของจำนวนหุ้นที่จดทะเบียนนั้น
จึงทำให้บริษัทไม่สามารถถือหุ้นในบริษัทย่อยได้ 100% คงถือหุ้นได้เพียง 80% เท่านั้น
และให้กรรมการบริษัทเข้าไปถือหุ้นในบริษัทย่อยอีก 20% โดยมีมูลค่าเงินลงทุนดังนี้

-   บมจ. ทรัพย์ศรีไทย ลงทุน 4,000,000.-บาท ( 80% ของทุนจดทะเบียน)

-   นายศุภสิทธิ์ สุขะนินทร์ ลงทุน 495,000.-บาท (9.9% ของทุนจดทะเบียน)

-   นายปิลัญชัย ประดับพงศ์ ลงทุน 495,000.-บาท (9.9% ของทุนจดทะเบียน)

-   นายสัมฤทธิ์ ตันติดิลกกุล ลงทุน 10,000.-บาท (0.2% ของทุนจดทะเบียน)

  รวมมูลค่าเงินลงทุน 5,000,000.-บาท (ห้าล้านบาทถ้วน)

ดังนั้น กรรมการของบริษัทเข้าไปเป็นกรรมการทั้งคณะในบริษัทย่อย
ทำให้การควบคุมในบริษัทย่อยกระทำโดยบริษัทโดยปริยาย อย่างไรก็ตามขณะนี้ร่าง พ.ร.บ.
คลังสินค้าฯ ฉบับใหม่ได้ยกเลิกข้อกำหนดในเรื่องการถือหุ้นของกรรมการดังกล่าวแล้ว
ซึ่งหากมีการประกาศใช้เมื่อใดบริษัทก็จะสามารถถือหุ้นในบริษัทย่อยได้ 100%

บริษัท เอส เอส ที คลังสินค้า จำกัด ดำเนินกิจการคลังสินค้ารับอนุญาต โดยมีวัตถุประสงค์หลักคือ
รับฝากสินค้าโดยได้รับเงินค่าตอบแทนหรือประโยชน์อื่นใด

บริการต่างๆ ที่บริษัทย่อย (บริษัท เอส เอส ที คลังสินค้า จำกัด) ประกอบธุรกิจ

บริการรับฝากสินค้า

1.  รับฝากสินค้าพืชผลและผลผลิตเกษตรกรรมที่เตรียมส่งออกไปต่างประเทศ เช่น ข้าวสาร
    เมล็ดกาแฟ ข้าวโพด น้ำตาล ปอ ฝ้าย ยางพารา ถั่ว ฯลฯ
    โดยออกใบประทวนสินค้าและใบรับของสินค้าเป็นหลักฐาน
    ซึ่งผู้รับฝากสินค้าสามารถนำไปใช้ประโยชน์ในการติดต่อด้านการเงิน โดยการทำ Packing
    Stock กับธนาคารพาณิชย์หรือเป็นหลักประกันในการกู้เงินกับสถาบันการเงินอื่นๆ

2.  รับฝากสินค้าที่สั่งเข้ามาจากต่างประเทศ เช่น ปุ๋ยเคมี ข้าวสาลี กากชา ส่วนผสมอาหารสัตว์
    กากถั่ว กระดาษ เกลือ เครื่องจักรกล ฯลฯ รวมทั้งสินค้าที่ทำ Trust Receipt
    กับธนาคารพาณิชย์ หรือเป็นหลักประกันในการกู้เงิน จากสถาบันการเงินอื่นๆ

3.  รับฝากสินค้าทั่วไปที่ผลิตได้และใช้หมุนเวียนภายในประเทศ เช่น สุรา เครื่องปรับอากาศ
    ตู้เย็น โทรทัศน์ พัดลม ยางรถยนต์ และผลผลิตเกษตรกรรมต่างๆ โดยออกใบประทวนสินค้า
    และใบรับของคลังสินค้าเป็นหลักฐาน

ใบอนุญาตประกอบกิจการคลังสินค้า เลขที่ 1/2552 ออกโดยกรมการค้าภายใน
กระทรวงพาณิชย์ไม่มีกำหนดอายุใบอนุญาต
ซึ่งผู้ประกอบกิจการต้องดำเนินการภายใต้ประกาศกระทรวงพาณิชย์ เรื่อง
การกำหนดเงื่อนไขควบคุมกิจการคลังสินค้า พ.ศ. 2535 ดังนี้

-   จัดทำรายงานแจ้งชนิดและปริมาณสินค้าที่รับเข้าและออกไปจากคลังสินค้าเป็นประจำทุกเดือน
    ต่อพนักงานเจ้าหน้าที่กรมการค้าภายใน กระทรวงพาณิชย์ ภายในวันที่ 7 ของเดือนถัดไป
    (แบบ คส.6)

-   จัดให้มีการตรวจสอบสินค้าทั้งหมดที่เก็บไว้ในคลังสินค้าอย่างน้อยปีละสองครั้งในเดือนมิถุนายน
    และเดือนธันวาคม

-   จัดทำรายงานประจำปีแสดงฐานะการเงินและกิจการของบริษัท ยื่นต่ออธิบดีกรม

  การค้าภายใน กระทรวงพาณิชย์ ภายใน 150 วันนับแต่สิ้นปีปฏิทิน (แบบ คส.7)

-   จัดให้มีบัญชีแสดงการรับ – จ่ายสินค้า บัญชีคุมสินค้า ณ
    ที่ทำการและพร้อมที่จะให้พนักงานเจ้าหน้าที่ตรวจสอบได้ทุกเวลา

ปัจจุบัน บริษัท เอส เอส ที คลังสินค้า จำกัด มีพื้นที่คลังสินค้ารับอนุญาต จำนวน 14 หลัง รวมพื้นที่
18,676 ตารางเมตร ตั้งอยู่เลขที่ 71,71/1-9 ซอยสุขสวัสดิ์ 49 ถนนสุขสวัสดิ์
อำเภอพระประแดง จังหวัดสมุทรปราการ ในจำนวนคลังสินค้าดังกล่าวนั้น เป็นกรรมสิทธิ์ของบริษัท
ทรัพย์ศรีไทย จำกัด (มหาชน) 13 หลัง
ซึ่งบริษัทได้ยินยอมให้บริษัทย่อยใช้เป็นสถานที่ประกอบกิจการคลังสินค้า คิดเป็นพื้นที่รวม 17,576
ตารางเมตร โดยมีเงื่อนไขข้อตกลงต่อกัน คือ บริษัทย่อยตกลงว่าจ้างบริษัท ทรัพย์ศรีไทย จำกัด
(มหาชน) เท่านั้น
เป็นผู้บริหารจัดการสต็อกสินค้าพร้อมบริการการออกใบแจ้งหนี้และเรียกเก็บเงินค่าฝากสินค้าให้ตลอดระยะเวลาที่ยินยอมให้ใช้สถานที่เพื่อประกอบกิจการคลังสินค้ารับอนุญาต

กลุ่มผู้ถือหุ้นรายใหญ่และการเปลี่ยนแปลงสัดส่วนการถือหุ้น (%) ณ 31 ธันวาคม

บริษัท ทรัพย์ศรีไทย จำกัด (มหาชน) เดิมเป็นบริษัทในเครือของธนาคารไทยพาณิชย์ จำกัด
(มหาชน) ต่อมาเมื่อวันที่ 17 พฤศจิกายน 2548 บริษัทได้มีการเปลี่ยนแปลงผู้ถือหุ้นรายใหญ่
จากธนาคารไทยพาณิชย์ จำกัด (มหาชน) เป็นกลุ่มผู้ร่วมลงทุนของนายศุภสิทธิ์ สุขะนินทร์
และตั้งแต่ปี 2549 กลุ่มผู้ถือหุ้นรายใหญ่เป็นนายศุภสิทธิ์ สุขะนินทร์ และผู้เกี่ยวข้อง

+-------------------------------------+---+---+--------+-------+-------+
| -กลุ่มผู้ร่วมลงทุน-นายศุภสิทธิ์ สุขะนินทร์       |   |   | 2551   | 2552  | 2553  |
|                                     |   |   |        |       |       |
| -นายศุภสิทธิ์ สุขะนินทร์และกลุ่มผู้เกี่ยวข้อง     |   |   | -      | -     | -     |
|                                     |   |   |        |       |       |
|                                     |   |   | 71.63  | 80.28 | 80.58 |
+-------------------------------------+---+---+--------+-------+-------+

[]

หมายเหตุ

- รายได้จากค่าเช่าคลังสินค้า หมายถึง
รายได้จากการให้เช่าคลังสินค้าภายในโกดังสินค้า(Indoor)

- รายได้จากการให้เช่าสถานที่ หมายถึง รายได้จากการให้เช่าคลังสินค้าบริเวณกลางแจ้ง
(Outdoor)